Čriček in mravlja 3+
2025-01-17 17:00, 2025-01-18 10:00 - 11:30 (Europe/Paris) | Velika dvorana
Saša Eržen / 40 min

Uprizoritev Čriček in mravlja je nastala po motivih Ezopove basni in ohranja vse njene kvalitete.
Zgodbo pripovedujejo trije liki: brezskrbni čriček, marljiva mravlja in radoživo drevo. Raznolikost likov omogoča živahno in večplastno pripoved o odnosih med živalmi in drugo živo naravo, kar je seveda prispodoba medčloveških odnosov.
Posebnost – in s tem dodana vrednost uprizoritve – so marionetne lutke na več kot tri metre dolgih navezavah, animirane z marionetnega mostu.
Predstava gledalce na igriv način, podkrepljen s slikovitimi lutkami in domišljeno glasbo, popelje skozi vse štiri letne čase in skozi njihove značilnosti in lepote ter hkrati nevsiljivo opozarja na pomembnost vzdrževanja iskrenih odnosov in medsebojne pomoči.

Nakup kart

Povezava do originalnega članka
